3. การประกอบธุรกิจของแต่ละสายผลิตภัณฑ์

การประกอบธุรกิจของบริษัทฯ สามารถแบ่งออกได้เป็น 2 กลุ่ม คือ ธุรกิจที่ดำเนินการเอง ได้แก่
ธุรกิจสถานีโทรทัศน์ ธุรกิจสถานีวิทยุกระจายเสียง และหน่วยงานที่ให้บริการด้านข่าว
และธุรกิจที่ร่วมดำเนินกิจการกับเอกชน ได้แก่ สถานีโทรทัศน์ไทยทีวีสีช่อง 3 อสมท
และกิจการโทรทัศน์ระบบบอกรับเป็นสมาชิก โดยมีรายได้เป็นค่าตอบแทนตามสัญญาร่วมดำเนินกิจการ

ธุรกิจที่ดำเนินการเอง

1. ธุรกิจสถานีโทรทัศน์

สถานีโทรทัศน์โมเดิร์นไนน์ ดำเนินงานด้านผลิตรายการ ออกอากาศ และควบคุมการออกอากาศ
โดยแพร่ภาพออกอากาศตลอด 24 ชั่วโมง จากที่ทำการสำนักงานใหญ่ในกรุงเทพมหานคร
ไปยังสถานีเครือข่ายในส่วนภูมิภาค 35 สถานี บริการครอบคลุมพื้นที่ทั่วประเทศได้ประมาณร้อยละ
87.0 ประชากรในเขตบริการประมาณร้อยละ 88.5 ตั้งแต่เดือนพฤศจิกายน 2545 บริษัทฯ
ได้ปรับผังรายการและสร้างบุคลิกของสถานีใหม่ ภายใต้แนวคิด “สถานีโทรทัศน์แห่งความทันสมัย
หรือ โมเดิร์นไนน์ทีวี (Modernine TV)”
โดยเน้นการนำเสนอรายการข่าวและรายการบันเทิงที่มีสาระมากกว่าเดิม
พร้อมทั้งปรับเปลี่ยนรูปแบบการนำเสนอให้ทันสมัยด้วยการนำเทคโนโลยีใหม่ ๆ
มาประยุกต์ใช้กับการออกอากาศรายการในลักษณะ Integrated Media Program
และพัฒนาคุณภาพรายการโทรทัศน์อย่างต่อเนื่องโดยการปรับเปลี่ยนเป็นระยะ ๆ
ทำให้ได้รับความนิยมเพิ่มขึ้นเป็นลำดับ

1.1 ลักษณะผลิตภัณฑ์หรือบริการ

(1) เครือข่ายของสถานีโทรทัศน์โมเดิร์นไนน์

บริษัทฯ มีเครือข่ายสถานีโทรทัศน์ทั้งสิ้นรวม 36 สถานี ประกอบด้วย
สถานีแม่ข่ายในกรุงเทพมหานคร จำนวน 1 สถานี และสถานีทวนสัญญาณโทรทัศน์ในส่วนภูมิภาค
จำนวน 35 สถานี ดังนี้

  -------------------- --------------------------------------- -------------
  ภาค                  ที่ตั้งสถานี                                 ช่องออกอากาศ

  ภาคกลางและตะวันออก    กรุงเทพมหานคร, ตราด                      ช่อง 9

  (6 สถานี)             ระยอง , สระแก้ว , ประจวบคีรีขันธ์            ช่อง 10

                       สิงห์บุรี                                   ช่อง 58

                                                               

                                                               

                                                               

  ภาค                  ที่ตั้งสถานี                                 ช่องออกอากาศ

  ภาคเหนือ (11 สถานี)    เชียงราย , นครสวรรค์                      ช่อง 4

                       เพชรบูรณ์                                 ช่อง 5

                       เชียงใหม่ , สุโขทัย , น่าน                   ช่อง 9

                       ลำปาง, แพร่, ตาก, อ.เมือง จ.แม่ฮ่องสอน ,    

                       อ.แม่สะเรียง จ.แม่ฮ่องสอน                   

                                                               

  ภาคตะวันออกเฉียงเหนือ   เลย                                     ช่อง 6

  (9 สถานี)             อุบลราชธานี , มุกดาหาร                     ช่อง 8

                       ขอนแก่น , สกลนคร , สุรินทร์                 ช่อง 9

                       นครราชสีมา                               ช่อง 10

                       อุดรธานี                                  ช่อง 31

                       ร้อยเอ็ด                                  ช่อง 43

                                                               

  ภาคใต้ (10 สถานี)      สงขลา                                   ช่อง 4

                       ยะลา                                    ช่อง 5

                       ภูเก็ต , นครศรีธรรมราช , ชุมพร , ระนอง ,    ช่อง 9
                       สตูล                                     

                       สุราษฎร์ธานี , ตรัง , พังงา                  ช่อง 10

                                                               
  -------------------- --------------------------------------- -------------

(2) โครงสร้างรายการของสถานีโทรทัศน์

คณะกรรมการดำเนินงานสถานีโทรทัศน์
จะเป็นผู้กำหนดผังรายการและรูปแบบการดำเนินการเกี่ยวกับรายการตามนโยบายของบริษัทในเรื่องของสัดส่วนและบุคลิกของรายการ
และจัดวางรายการให้ออกอากาศตามความเหมาะสมของผู้ชมในแต่ละช่วงเวลา

บริษัทมุ่งเน้นการนำเสนอรายการคุณภาพซึ่งสร้างสรรค์ขึ้นเพื่อผู้ชมแต่ละกลุ่มที่รับชมรายการของสถานีโทรทัศน์ในช่วงเวลาต่าง
ๆ กัน
และได้นำเสนอรายการใหม่ที่มีการเปลี่ยนแปลงทั้งในด้านรูปแบบและเนื้อหาของรายการบนพื้นฐานของ
“ความบันเทิงบนสาระ (Edutainment)”
และได้ให้ผู้ผลิตรายการมืออาชีพเข้ามาร่วมในการผลิตรายการ
อีกทั้งได้มีการปรับเปลี่ยนนโยบายในเรื่องสัดส่วนของประเภทรายการต่าง ๆ
โดยเพิ่มสัดส่วนของรายการประเภทข่าวและวิเคราะห์ข่าว
นอกจากนี้บริษัทยังมีนโยบายที่จะเพิ่มสัดส่วนของรายการที่บริษัทผลิตเองหรือร่วมผลิตกับผู้ผลิตรายการมืออาชีพมากขึ้นและลดการให้ผู้ประกอบการเอกชนเช่าเวลาลง

ในปี 2549 บริษัทได้ปรับผังรายการ โดยมีสัดส่วนรายการดังนี้

  ------------------------------------------------------- ---------------
  1. ประเภทข่าว                                            ร้อยละ 46.23

  2. ประเภทสาระและความรู้                                   ร้อยละ 25.80

  3. ประเภทบันเทิง                                          ร้อยละ 20.99

  4. ประเภทกีฬา                                            ร้อยละ 3.13

  5. ประเภทส่งเสริมรายการและบริการสาธารณประโยชน์              ร้อยละ 3.85
  ------------------------------------------------------- ---------------

1.2 ภาวะการแข่งขันภายในธุรกิจสื่อโทรทัศน์

(1) ภาพรวมของธุรกิจสื่อโทรทัศน์

ปัจจุบัน ประเทศไทยมีสถานีวิทยุโทรทัศน์ในระบบที่ไม่เรียกเก็บค่าบริการ (Free TV)
จำนวนทั้งหมด 6 สถานี คือ ช่อง 3 ช่อง 5 ช่อง 7 ช่องโมเดิร์นไนน์ ช่อง 11 และช่องไอทีวี
โดยในจำนวนนี้เป็นสถานีที่ดำเนินงานโดยผู้ประกอบการเอกชน
ซึ่งได้รับสัมปทานจากรัฐวิสาหกิจหรือหน่วยงานของรัฐจำนวน 3 ราย คือ ช่อง 3 ช่อง 7
และช่องไอทีวี ส่วนสถานีที่ดำเนินงานโดยหน่วยงานของรัฐหรือรัฐวิสาหกิจเองมีจำนวน 3 ราย คือ
ช่อง 5 ช่อง 11 และสถานีโทรทัศน์โมเดิร์นไนน์ดำเนินงานโดยบริษัทเอง รายละเอียดดังนี้

+----------+-------------+-------------------------+------------------+
| สถานีวิทยุ  | ปร          | ชื่อผู้ประกอบการ            | เจ้าของสัมปทาน     |
|          | ะเภทรับอนุญาต |                         |                  |
| โทรทัศน์   |             |                         |                  |
+----------+-------------+-------------------------+------------------+
| ช่อง 3    | สัม          | บริษัท บางกอก             | บริษัท อสมท จำกัด   |
|          | ปทานรับอนุญาต | เอ็นเตอร์เทนเม้นต์ จำกัด     | (มหาชน)          |
+----------+-------------+-------------------------+------------------+
| ช่อง 5    | เจ้า         | กองทัพบก                 | -                |
|          | ของคลื่นความถี่ |                         |                  |
+----------+-------------+-------------------------+------------------+
| ช่อง 7    | สัม          | บริษัท กรุงเทพโทรทัศน์และวิทยุ | กองทัพบก          |
|          | ปทานรับอนุญาต | จำกัด                    |                  |
+----------+-------------+-------------------------+------------------+
| ช่อง 9    | เจ้า         | บริษัท อสมท จำกัด (มหาชน)  | -                |
|          | ของคลื่นความถี่ |                         |                  |
+----------+-------------+-------------------------+------------------+
| ช่อง 11   | เจ้า         | กรมประชาสัมพันธ์           | -                |
| และ      | ของคลื่นความถี่ |                         |                  |
+----------+-------------+-------------------------+------------------+
| ส        |             |                         |                  |
| ถานีภูมิภาค |             |                         |                  |
+----------+-------------+-------------------------+------------------+
| ไอทีวี     | สัม          | บริษัท ไอทีวี จำกัด (มหาชน)  | สำนักงานปลัด       |
|          | ปทานรับอนุญาต |                         | สำนักนายก-        |
+----------+-------------+-------------------------+------------------+
|          |             |                         | รัฐมนตรี           |
+----------+-------------+-------------------------+------------------+

สถานีโทรทัศน์มีรายได้หลักมาจากการเป็นช่องทางในการโฆษณาให้กับสินค้าและบริการต่าง ๆ ทั้งนี้
เมื่อคิดจากมูลค่าของค่าใช้จ่ายในการโฆษณา จะพบว่า
ค่าใช้จ่ายในการโฆษณาที่ใช้ผ่านสื่อโทรทัศน์มีสัดส่วนสูงที่สุดในบรรดาสื่อโฆษณาทั้งหมด
เนื่องจากสามารถเข้าถึงประชาชนที่เป็นผู้รับสื่อได้ทั่วถึงกว่าสื่อโฆษณาประเภทอื่น
โดยผู้ชมจะสามารถรับชมได้ทั้งภาพและเสียงไปพร้อม ๆ กัน
จึงทำให้สื่อโทรทัศน์เป็นที่นิยมมากกว่าสื่อประเภทอื่น ๆ

  (2) ภาวะการแข่งขันภายในธุรกิจสื่อโทรทัศน์

ในปัจจุบันสถานีโทรทัศน์ทุกช่องได้มีการปรับผังรายการรวมถึงการเปลี่ยนแปลงรูปแบบในการนำเสนอรายการเพื่อเพิ่มความนิยม
(Rating) ในตัวสถานีอย่างต่อเนื่อง ทั้งนี้
เนื่องจากความนิยมในตัวสถานีโทรทัศน์เป็นหนึ่งในปัจจัยสำคัญที่เจ้าของสินค้าและเอเยนซี่โฆษณาจะใช้ในการพิจารณาตัดสินใจซื้อเวลาโฆษณา
ซึ่งถือเป็นแหล่งที่มาของรายได้หลักสำหรับสถานีโทรทัศน์ นอกจากนี้
ยังมีการสร้างพันธมิตรทางธุรกิจที่ชัดเจนในระหว่างสถานีโทรทัศน์และผู้ผลิตรายการรายใหญ่ต่าง ๆ
เพิ่มมากยิ่งขึ้น
เพื่อช่วยเสริมสร้างศักยภาพและความน่าเชื่อถือของคุณภาพและเนื้อหาของรายการของสถานีโทรทัศน์นั้น
ๆ ให้มีมากยิ่งขึ้น

สำหรับสภาวะการแข่งขันในธุรกิจการให้บริการข่าวทางโทรทัศน์
ซึ่งเป็นรายการประเภทหลักของบริษัทที่มีสำนักข่าวไทยเป็นผู้ผลิตรายการนั้น
จะเป็นไปในลักษณะของการแข่งขันกันในเชิงประเด็นเนื้อหาของข่าว และความรวดเร็ว ถูกต้อง
เชื่อถือได้ ในการนำเสนอ
โดยเฉพาะอย่างยิ่งการแข่งขันกันระหว่างผู้ประกอบการสถานีโทรทัศน์ที่ประสงค์จะใช้รายการด้านข่าวเป็นหนึ่งในจุดขายของสถานีโทรทัศน์ของตน
จากสภาวะการแข่งขันในธุรกิจบริการข่าวโทรทัศน์นั้น
ปัจจุบันมีการปรับปรุงรูปแบบเพื่อแข่งขันในรายการข่าว ดังนี้

1) ปรับปรุงวิธีการนำเสนอ ให้เป็นการเล่าข่าว (News Talks)
มากกว่าการรายงานข่าวตามปกติ (Current News)
ซึ่งเป็นการปรับเปลี่ยนวิธีการนำเสนอให้เป็นกึ่งบันเทิงมากขึ้น

2) ปรับเวลาการนำเสนอข่าว โดยส่วนใหญ่ปรับเวลาข่าว ให้ทดแทนรายการ Primetime
ที่เคยเป็นละครหรือรายการวาไรตี้

3) เพิ่มเวลาการเสนอข่าว โดยใช้หลักการข้อ 1 และ 2 มาผสมผสานกัน
และปรับเวลาข่าวให้เพิ่มสีสันในช่วง Non- primetime มากขึ้น เช่น ช่วงเช้า และช่วง 23.00
– 24.30 น.

1.3 กลยุทธ์ทางการตลาดของธุรกิจโทรทัศน์

บริษัทได้ดำเนินกลยุทธ์การตลาดเชิงรุกสำหรับธุรกิจโทรทัศน์ในรูปแบบต่าง ๆ ดังนี้

-   การสร้างบุคลิกของสถานีที่ชัดเจน (Positioning)

-   การปรับปรุงคุณภาพของรายการ (Quality Programme)

 การปรับผังรายการและเนื้อหารายการอย่างต่อเนื่อง

   การผลิตรายการเอง/ร่วมผลิตแทนการให้เช่าเวลา

  - การอาศัยความแข็งแกร่งของพันธมิตรทางธุรกิจที่เป็นผู้ผลิตรายการ

  - การกำหนดอัตราค่าโฆษณาที่เหมาะสม (Flexible)

  - การขายเวลาโฆษณาในลักษณะที่เป็นชุด (Package) และการให้ส่วนลด (Discount)

  บางช่วงเวลา

- การให้บริการทางการตลาดในลักษณะการสื่อสารทางการตลาดเชิงบูรณาการ (Integrated

Marketing Communications : IMC) และการแสวงหาโอกาสใหม่ ๆ ทางธุรกิจ อาทิ

การ Re-content , การเพิ่มมุมมองทางธุรกิจในส่วนของ Digital

1.4 การจัดหาผลิตภัณฑ์หรือบริการของธุรกิจสถานีโทรทัศน์

รายการโทรทัศน์ที่บริษัทนำมาออกอากาศ สามารถแบ่งรูปแบบการผลิตรายการได้ 3 ประเภท
โดยมีสัดส่วนและรายละเอียดของรายการประเภทต่าง ๆ ดังนี้

(1) รายการที่บริษัทดำเนินการผลิตและจัดหาเอง โดยสถานีโทรทัศน์และสำนักข่าวไทย ร้อยละ
40.28 เช่น รายการโมเดิร์นไนน์การ์ตูน ฟุดฟิดฟอไฟ ฉลาดสุดสุด ถึงลูกถึงคน บ่ายนี้มีคำตอบ

รายงานข่าวช่วงต่าง ๆ ไนน์เอ็นเตอร์เทน ซี้ดทีวี ภัยรายวัน MET TV SPECIAL เป็นต้น

(2) รายการที่ร่วมผลิตกับพันธมิตรของบริษัท ร้อยละ 26.35 เป็นลักษณะการแบ่งเวลา (Time
Sharing)

ตัวอย่างรายการประเภท Time Sharing

  -----------------------------------------------------------------------
  รายการ                               ผู้ผลิต
  ------------------------------------ ----------------------------------
  โมเดิร์นบีช                             บริษัท เอ็มบีเอ บรอดคาสติ้ง จำกัด

  เปิดประตูหุ้น                            บริษัท นิวส์อินเตอร์เน็ต จำกัด

  อีไลฟ์อีบิสซิเนส, ชีพจรโลกวันนี้, ชีพจรโลก     บริษัท เนชั่น บรอดคาสติ้ง จำกัด

  วิพากษ์หุ้น                              บริษัท ทีวี ฟอรัม จำกัด

  คอหุ้น                                 บริษัท เอ็ม ที มัลติมีเดีย จำกัด

  เกมทศกัณฐ์ยกทัพ, เกมทศกัณฐ์เด็ก, คุณพระช่วย, บริษัท เวิร์คพ้อยท์ เอ็นเตอร์เทนเม้นท์ จำกัด

  ชัยบดินทร์ โชว์, ชิงช้าสวรรค์               

  จอโลก World’s Best , จอโลก           บริษัท จินตภา อินเตอร์เนชั่นแนล จำกัด
  Biography, ฮอลลีวูด,                   

  ถังความคิด, แดนสนธยา, มินิโมเดล          

  บันทึกโลกสุดสัปดาห์                       บริษัท มีเดีย ออฟ มีเดียส์ จำกัด (มหาชน)

  กบนอกกะลา, หลุมดำ                     บริษัท ทีวีบูรพา จำกัด

  นักประดิษฐ์, เด็กช่างคิด, ฟาร์มแสนสุข,       บริษัท เอเชียเทเลวิชั่น จำกัด
  ยูเรก้า,                               

  ศิลปะโดนใจ                            

  ละครบางรักซอย 9                       บริษัท เอ็กแซ็กท์ จำกัด

  ละครหนึ่งมิตรชิดใกล้, ละครบ้านนี้มีรัก         บริษัท ซีนเนริโอ จำกัด

  ดิไอคอน ปรากฎการณ์คน                   บริษัท ดีท๊อก จำกัด

  ดาวกระจาย, ดาวกระจายสุดสัปดาห์, วีไอพี    บริษัท โพลีพลัส เอ็นเตอร์เทนเม้นท์ จำกัด

  สุริวิภา, คนค้นฅน                        บริษัท เจเอสแอล จำกัด

  ไฮไลท์ คิดส์ เวิลด์, โลกการ์ตูน (วันศุกร์)     บริษัท เอฟฟ์ จำกัด

  โลกการ์ตูน (วันพุธ)                      บริษัท ทูนทาว์น เอ็นเตอร์เทนเม้นท์ จำกัด

  Holly ปีศาจน้อยช็อกโกแลต                บริษัท นิปปอน โปรดักชั่น เซอร์วิส จำกัด

  คุยคุ้ยข่าว (จ.- ศ.), คุยคุ้ยข่าว (ส.- อา.)  บริษัท ไร่ส้ม จำกัด

  ตามรอยสมเด็จพระนเรศวรฯ                บริษัท พร้อมมิตร จำกัด
  -----------------------------------------------------------------------

(3) รายการที่ผู้เช่าเวลาเป็นผู้ผลิต ร้อยละ 24.99 เช่น รายการก้าวทันตลาดทุน
ถ่ายทอดสดมวยศึกอัศวินดำ มันแปลกดีนะ โชว์ไทม์บายศศิธร ซีนีม่าคัท ที่นี่มหานคร
เมืองไทยเมืองยิ้ม เป็นต้น แต่เนื่องจากบริษัทมีนโยบายผลิตรายการเองมากขึ้น
รายการประเภทนี้จึงมีสัดส่วนลดลง จากปี 2548 ที่มีสัดส่วนรายการร้อยละ 29.2 และปี 2547
ร้อยละ 30.0

(4) รายการที่บริษัทจัดเวลาให้บริการสาธารณประโยชน์ ร้อยละ 8.38 เช่น ถ่ายทอดสด
และรายการจากโทรทัศน์รวมการเฉพาะกิจแห่งประเทศไทย รายการพิเศษต่าง ๆ
สปอตราชการและ งานสาธารณประโยชน์ และตัวอักษรวิ่ง เป็นต้น

2. ธุรกิจสถานีวิทยุกระจายเสียง

สถานีวิทยุ อสมท ส่งกระจายเสียงทั้งในส่วนกลางและส่วนภูมิภาค สำหรับสถานีวิทยุ อสมท
ส่วนกลาง ออกอากาศจากกรุงเทพมหานคร ตลอด 24 ชั่วโมง ส่งกระจายเสียงด้วยระบบ FM
จำนวน 7 สถานี และระบบ AM 2 สถานี และส่วนภูมิภาคส่งกระจายเสียงด้วยระบบ FM 53 สถานี
บริการครอบคลุมพื้นที่ทั่วประเทศได้ประมาณร้อยละ 92.4 ประชากรในเขตบริการประมาณร้อยละ
93.8

2.1 ลักษณะผลิตภัณฑ์หรือบริการ

(1) เครือข่ายสถานีวิทยุกระจายเสียงของบริษัท

บริษัทมีเครือข่ายสถานีวิทยุทั้งสิ้นรวม 62 สถานี ประกอบด้วยสถานีวิทยุ อสมท ส่วนกลาง จำนวน 9
สถานี และสถานีวิทยุ อสมท ส่วนภูมิภาค จำนวน 53 สถานี รายละเอียดมีดังนี้

+----------------------+-----------------------+----------------------+
| ส่วนกลาง              | เขตบริการ              | ระบบ / ความถี่         |
+----------------------+-----------------------+----------------------+
| กรุงเทพมหานคร จำนวน 9 | กรุงเทพมหานคร          | FM 95.0 MHz          |
| สถานี                 | และจังหวัดใกล้เคียง       |                      |
|                      |                       | FM 96.5 MHz          |
|                      |                       |                      |
|                      |                       | FM 97.5 MHz          |
|                      |                       |                      |
|                      |                       | FM 99.0 MHz          |
|                      |                       |                      |
|                      |                       | FM 100.5 MHz         |
|                      |                       |                      |
|                      |                       | FM 105.5 MHz         |
|                      |                       |                      |
|                      |                       | FM 107.0 MHz         |
+----------------------+-----------------------+----------------------+
|                      | ครอบคลุมเกือบทั่วประเทศ   | AM 1143 KHz          |
|                      |                       |                      |
|                      |                       | AM 1494 KHz          |
+----------------------+-----------------------+----------------------+
| ส่วนภูมิภาค             | เขตบริการ              | ระบบ / ความถี่         |
+----------------------+-----------------------+----------------------+
| ภาคกลางและภาคตะวันออก | จังหวัดกาญจนบุรี          | FM 107.25 MHz        |
| จำนวน 8 สถานี         |                       |                      |
|                      | จังหวัดประจวบคีรีขันธ์      | FM 106.75 MHz        |
|                      |                       |                      |
|                      | จังหวัดสิงห์บุรี            | FM 105.3 MHz         |
|                      |                       |                      |
|                      | จังหวัดอุทัยธานี           | FM 101.75 MHz        |
|                      |                       |                      |
|                      | จังหวัดจันทบุรี            | FM 95.25 MHz         |
|                      |                       |                      |
|                      | จังหวัดชลบุรี             | FM 107.75 MHz        |
|                      |                       |                      |
|                      | จังหวัดตราด             | FM 107.25 MHz        |
|                      |                       |                      |
|                      | จังหวัดระยอง            | FM 96.75 MHz         |
+----------------------+-----------------------+----------------------+
| ส่วนภูมิภาค             | เขตบริการ              | ระบบ / ความถี่         |
+----------------------+-----------------------+----------------------+
| ภาคเหนือ จำนวน 14     | จังหวัดกำแพงเพชร        | FM 92.75 MHz         |
| สถานี                 |                       |                      |
|                      | จังหวัดเชียงราย          | FM 101.25 MHz        |
|                      |                       |                      |
|                      | จังหวัดเชียงใหม่          | FM 100.75 MHz        |
|                      |                       |                      |
|                      | จังหวัดตาก              | FM 97.25 MHz         |
|                      |                       |                      |
|                      | จังหวัดน่าน              | FM 92.0 MHz          |
|                      |                       |                      |
|                      | จังหวัดพะเยา            | FM 97.25 MHz         |
|                      |                       |                      |
|                      | จังหวัดพิจิตร             | FM 107.75 MHz        |
|                      |                       |                      |
|                      | จังหวัดพิษณุโลก           | FM 106.25 MHz        |
|                      |                       |                      |
|                      | จังหวัดแพร่              | FM 93.0 MHz          |
|                      |                       |                      |
|                      | จังหวัดแม่ฮ่องสอน         | FM 99.5 MHz          |
|                      |                       |                      |
|                      | จังหวัดลำปาง            | FM 99.0 MHz          |
|                      |                       |                      |
|                      | จังหวัดลำพูน             | FM 96.5 MHz          |
|                      |                       |                      |
|                      | จังหวัดสุโขทัย            | FM 99.25 MHz         |
|                      |                       |                      |
|                      | จังหวัดอุตรดิตถ์           | FM 98.5 MHz          |
+----------------------+-----------------------+----------------------+
| ส่วนภูมิภาค             | เขตบริการ              | ระบบ / ความถี่         |
+----------------------+-----------------------+----------------------+
| ภาคตะวันออกเฉียงเหนือ   | จังหวัดกาฬสินธุ์           | FM 92.0 MHz          |
|                      |                       |                      |
| จำนวน 16 สถานี        | จังหวัดขอนแก่น           | FM 90.75 MHz         |
|                      |                       |                      |
|                      | จังหวัดชัยภูมิ             | FM 102.0 MHz         |
|                      |                       |                      |
|                      | จังหวัดนครพนม           | FM 93.5 MHz          |
|                      |                       |                      |
|                      | จังหวัดนครราชสีมา        | FM 95.75 MHz         |
|                      |                       |                      |
|                      | จังหวัดบุรีรัมย์            | FM 92.0 MHz          |
|                      |                       |                      |
|                      | จังหวัดมหาสารคาม        | FM 100.5 MHz         |
|                      |                       |                      |
|                      | จังหวัดยโสธร            | FM 95.25 MHz         |
|                      |                       |                      |
|                      | จังหวัดร้อยเอ็ด           | FM 101.0 MHz         |
|                      |                       |                      |
|                      | จังหวัดเลย              | FM 100.0 MHz         |
|                      |                       |                      |
|                      | จังหวัดศรีสะเกษ          | FM 95.0 MHz          |
|                      |                       |                      |
|                      | จังหวัดสกลนคร           | FM 107.0 MHz         |
|                      |                       |                      |
|                      | จังหวัดสุรินทร์            | FM 99.75 MHz         |
|                      |                       |                      |
|                      | จังหวัดหนองคาย          | FM 102.5 MHz         |
|                      |                       |                      |
|                      | จังหวัดอุดรธานี           | FM 91.5 MHz          |
|                      |                       |                      |
|                      | จังหวัดอุบลราชธานี        | FM 107.0 MHz         |
+----------------------+-----------------------+----------------------+
| ส่วนภูมิภาค             | เขตบริการ              | ระบบ / ความถี่         |
+----------------------+-----------------------+----------------------+
| ภาคใต้ จำนวน 15 สถานี  | จังหวัดกระบี่             | FM 105.0 MHz         |
|                      |                       |                      |
|                      | จังหวัดชุมพร             | FM 90.75 MHz         |
|                      |                       |                      |
|                      | อำเภอหลังสวน จังหวัดชุมพร | FM 104.75 MHz        |
|                      |                       |                      |
|                      | จังหวัดตรัง              | FM 106.25 MHz        |
|                      |                       |                      |
|                      | จังหวัดนครศรีธรรมราช     | FM 104.5 MHz         |
|                      |                       |                      |
|                      | จังหวัดนราธิวาส          | FM 96.0 MHz          |
|                      |                       |                      |
|                      | จังหวัดปัตตานี            | FM 91.0 MHz          |
|                      |                       |                      |
|                      | จังหวัดพังงา             | FM 91.75 MHz         |
|                      |                       |                      |
|                      | จังหวัดพัทลุง             | FM 95.75 MHz         |
|                      |                       |                      |
|                      | จังหวัดภูเก็ต             | FM 101.5 MHz         |
|                      |                       |                      |
|                      | จังหวัดยะลา             | FM 102.5 MHz         |
|                      |                       |                      |
|                      | จังหวัดระนอง            | FM 100.5 MHz         |
|                      |                       |                      |
|                      | จังหวัดสงขลา            | FM 96.5 MHz          |
|                      |                       |                      |
|                      | จังหวัดสุราษฎร์ธานี        | FM 102.0 MHz         |
|                      |                       |                      |
|                      | จังหวัดสตูล              | FM 93.25 MHz         |
+----------------------+-----------------------+----------------------+

  (2) โครงสร้างรายการของธุรกิจสถานีวิทยุ

ก. สถานีวิทยุ อสมท ส่วนกลาง

  บริษัทฯ ได้ปรับเปลี่ยนวิธีบริหารจัดการคลื่นวิทยุระบบ FM ส่วนกลาง

สู่ความเป็นสถานีวิทยุแห่งความทันสมัย หรือ “Modern Radio”
ด้วยการปรับรูปแบบของแต่ละคลื่นให้ทันสมัย ทันเหตุการณ์ พร้อมสาระที่หลากหลาย
และเพลงฮิตที่ผู้ฟังชื่นชอบทุกแนว ครอบคลุมและเน้นกลุ่มผู้ฟังเฉพาะทุกกลุ่มเป้าหมาย
พื้นที่ให้บริการทั่วกรุงเทพมหานครและปริมณฑล โดยสถานีวิทยุ FM
ส่วนกลางแยกการนำเสนอตามรูปแบบต่าง ๆ เรียกว่า “Format Station” ดังนี้

  - FM 95 MHz “ลูกทุ่งมหานคร” นำเสนอเพลงฮิตไม่จำกัดค่ายเพลง

  และเป็นสถานีเดียวที่ออกอากาศ ด้วยระบบเน็ตเวิร์คสมบูรณ์แบบทั่ว

  ทั่วประเทศ รวมทั้งถ่ายทอดสดผ่านอินเตอร์เน็ตที่ www.mcot.net เพื่อ

  คนไทยในต่างแดนทั่วโลกสามารถรับฟังรายการของสถานีได้

  - FM 96.5 MHz “คลื่นความคิด” มีเนื้อหารายการที่ครบถ้วน ทั้งด้าน

  ข่าวสาร หุ้น เศรษฐกิจ การตลาด ธุรกิจ อสังหาริมทรัพย์ การบริหาร

  สุขภาพ สังคมและครอบครัว

- FM 97.5 MHz “SEED 97.5 FM” รายการวิทยุของคนรุ่นใหม่ “เมล็ด

พันธุ์ใหม่ของคนวัยมันส์” นำเสนอเพลงฮิตที่กำลังอยู่ในกระแสและได้

รับความนิยม โดยเน้นความเป็นกลางที่เปิดเพลงทุกค่าย พร้อมแทรกด้วย

ด้วยเพลงอินดี้ และเพลงสากลที่น่าสนใจ

- FM 99.0 MHz “เมืองไทยแข็งแรง” มุ่งสร้างเสริมให้ประชาชนมี

สุขภาพดี เป็นสื่อกลางในการปลูกจิตสำนึก และสร้างกระแสให้คนไทย

ท่องเที่ยวภายในประเทศ รวมทั้งเป็นศูนย์กลางในการเผยแพร่ความรู้

ข้อมูล ข่าวสารด้านท่องเที่ยว สุขภาพและกีฬา

  - FM 100.5 MHz “สถานีข่าว” สุดยอดของสถานีข่าววิทยุของเมืองไทย

  ที่เต็มเปี่ยมไปด้วยเนื้อหาสาระมากมาย โดยนำเสนอข่าวเศรษฐกิจ

  สังคม กีฬา เทคโนโลยี และสาระความรู้ที่หลากหลาย รวมทั้งติดตาม

  ความเคลื่อนไหวข่าวสารจากทั่วทุกมุมโลกตลอด 24 ชั่วโมง และยังเป็น

  สถานีแม่ข่ายเสนอข่าวทุกต้นชั่วโมง ไปยังสถานีวิทยุเครือข่ายทั่วประเทศ

  - FM 105.5 MHz อยู่ภายใต้การบริหารจัดการของบริษัทบางกอกเอ็นเตอร์-

  เทนเม้นท์ จำกัด (มหาชน) (BEC) ตามสัญญาร่วมดำเนินกิจการ

- FM 107 MHz “Metropolis” หรือ “Met 107” สถานีวิทยุดนตรีสากล

ที่เปิดเพลงสากลสมัยใหม่ตลอด 24 ชั่วโมง เป็นสถานีแห่งเดียวที่เป็น

Exclusive Radio Station ในการประชาสัมพันธ์เพลงสากลและดนตรี

สมัยใหม่ในประเทศไทย และเป็นสถานีเพลงสากลอันดับหนึ่งของประเทศ

ต่อมาเมื่อวันที่ 16 สิงหาคม 2549 ได้ดำเนินการปรับรูปแบบของการ

นำเสนอเพลงสากลของสถานีวิทยุฯ เอฟ.เอ็ม. 107 ด้วยความร่วมมือกับ

บริษัทเพลงสากลชั้นนำของโลก คือ บริษัท Sony BMG จำกัด บริษัท

Warner Music จำกัด บริษัท EMI จำกัด และบริษัท Universal จำกัด

จากเพลงสากลในยุค 1960 – 1970 เป็นเพลงสากลสำหรับคนรุ่นใหม่และ

เปลี่ยนชื่อเป็น “Met 107”

นอกจากนี้ ยังดำเนินการออกอากาศครอบคลุมพื้นที่ทั่วไปในรูปแบบ NATIONWIDE

โดยสถานี FM ในกรุงเทพฯ 3 ความถี่
จะเป็นแม่ข่ายออกอากาศรายการไปยังเครือข่ายในส่วนภูมิภาค 53 สถานี

ในช่วงเวลาต่าง ๆ ดังนี้

- FM 95 MHz “ลูกทุ่งมหานคร” ช่วงเวลา 00.30 – 06.00 น. สำหรับวัน

จันทร์- ศุกร์ และ 00.00 – 06.00 น. วันเสาร์ และอาทิตย์ เป็นการรายงาน

ความช่วยเหลืออุบัติเหตุจากศูนย์ต่าง ๆ

- SEED 97.5 FM” ช่วงเวลา 20.00 – 24.00 น.

- FM 100.5 MHz “สถานีข่าว” ช่วงเวลา 07.30 – 07.55 น. ก้าวทันข่าว

12.00 – 12.30 น. ข่าวเที่ยงวัน 18.00 – 19.00 น. คว้าข่าวมาคุย และ

19.30 – 20.00 น. ถ่ายทอดข่าวจาก BBC และข่าวต้นชั่วโมงทุกวัน ๆ ละ

13 ช่วง ๆ ละ 5 นาที

ข. สถานีวิทยุ อสมท ส่วนภูมิภาค

บริษัทได้มีการดำเนินงานในหลายรูปแบบเช่นเดียวกับสถานีวิทยุ อสมท ส่วนกลาง กล่าวคือ
มีทั้งสถานีวิทยุที่บริษัทดำเนินการบริหารจัดการเองทั้งหมดและที่บริษัทดำเนินการร่วมกับเอกชนที่เป็นคู่สัญญา
รวมทั้งที่ให้ผู้ประกอบการเอกชนเช่าเวลาไปดำเนินการผลิตเพื่อออกอากาศเอง
โดยมุ่งเน้นการเป็นสถานีวิทยุเพื่อสาธารณประโยชน์และมวลชนท้องถิ่น
รวมทั้งนำเสนอรายการในลักษณะสอดแทรกสาระความรู้ พร้อม ๆ กับให้ความบันเทิง
(Edutainment) และเปิดโอกาสให้ประชาชนได้มีส่วนร่วมในรายการด้วย
สามารถแบ่งประเภทรายการที่ออกอากาศได้ 3 ลักษณะ ดังนี้

- รายการที่ออกอากาศเพื่อประโยชน์ระดับท้องถิ่น (Local Program) เช่น “รายการ อสมท
เพื่อชุมชน” ซึ่งเป็นรายการสดวันละ 1 – 2 ชั่วโมงทุกสถานี
เปิดโอกาสให้ผู้ฟังร่วมแสดงความคิดเห็นและร้องเรียนปัญหาต่าง ๆ ได้

- รายการที่ออกอากาศเพื่อประโยชน์ระดับชาติ (National Network Program)
คือรายการภาคบังคับตาม พรบ.วิทยุโทรทัศน์และวิทยุกระจายเสียง พ.ศ. 2498
ที่ทุกคลื่นจะถ่ายทอดรายการข่าวจากสถานีวิทยุกระจายเสียงแห่งประเทศไทยทุกวันในช่วงเวลา
07.00 – 07.30 น. และ 19.00 – 19.30 น. และวันอาทิตย์ถ่ายทอดรายการปาฐกถาธรรม
เวลา 08.00 – 08.30 น. นอกจากนี้ สถานีวิทยุของ อสมท
ทุกสถานียังถ่ายทอดรายการข่าวของสำนักข่าวไทยทุกต้นชั่วโมงจากส่วนกลาง ซึ่งใช้คลื่น FM 100.5
MHz เป็นแม่ข่าย

- รายการที่ออกอากาศในลักษณะ “ซูเปอร์สเตชั่น” (Super Station) การออกอากาศในลักษณะ
“ซูเปอร์สเตชั่น” (Super Station) ของบริษัทนั้น
เป็นโครงการผลิตรายการวิทยุเพื่อออกอากาศให้รับฟังได้ทั่วประเทศ จากสถานีวิทยุ อสมท
ในส่วนกลาง 2 ความถี่ คือ สถานีวิทยุ FM 95.0 MHz “ลูกทุ่งมหานคร” และ FM 97.5 MHz
“SEED 97.5 MHz เป็นแม่ข่ายถ่ายทอดผ่านดาวเทียมไปยังเครือข่ายสถานีวิทยุ อสมท ทั้ง 53
แห่งในต่างจังหวัดพร้อมกัน

2.2 ภาวะการแข่งขันภายในธุรกิจสื่อวิทยุ

  (1) ภาพรวมของธุรกิจสื่อวิทยุ

สถานีวิทยุทั้งหมดในประเทศไทยเป็นของรัฐวิสาหกิจหรือหน่วยงานของรัฐ
โดยในปัจจุบันจากข้อมูลของกรมไปรษณีย์โทรเลข พบว่า จำนวนสถานีวิทยุในประเทศไทยทั้งหมด
มีประมาณ 524 สถานี แบ่งเป็นสถานีวิทยุในส่วนกลาง (ออกอากาศครอบคลุมพื้นที่กรุงเทพมหานคร
และจังหวัดใกล้เคียง) จำนวน 78 สถานี ซึ่งสามารถแบ่งย่อยเป็นสถานีที่ออกอากาศในระบบ FM
จำนวน 40 สถานี และเป็นสถานีที่ออกอากาศในระบบ AM จำนวน 38 สถานี
สำหรับสถานีวิทยุในส่วนภูมิภาคจำนวน 446 สถานีนั้น แบ่งเป็นสถานีที่ออกอากาศในระบบ FM
จำนวน 273 สถานี และเป็นสถานีที่ออกอากาศในระบบ AM จำนวน 173 สถานี

  (2) ภาวะการแข่งขัน

  ก. สถานีวิทยุ อสมท ส่วนกลาง

ภาวะการแข่งขันของสถานีวิทยุในส่วนกลาง ซึ่งส่วนใหญ่อยู่ในกรุงเทพมหานครค่อนข้างรุนแรง
เนื่องจากปัจจุบันมีผู้ประกอบการธุรกิจวิทยุหลายราย เช่น

- บมจ. อสมท (MCOT) บริหารคลื่นวิทยุ FM ในกรุงเทพ 6 ความถี่

- บมจ. จีเอ็มเอ็ม มีเดีย (GMMM) บริหารคลื่นวิทยุ FM ในกรุงเทพ 6 ความถี่

- บมจ. บีอีซี เวิลด์ (BEC) บริหารคลื่นวิทยุ FM ในกรุงเทพ 4 ความถี่

- บมจ. อาร์.เอส.โปรโมชั่น (RS) บริหารคลื่นวิทยุ FM ในกรุงเทพ 3 ความถี่

อย่างไรก็ตาม มีเพียง MCOT ซึ่งเป็นเจ้าของสถานีวิทยุ
ในขณะที่ผู้ประกอบการอื่นไม่ได้มีสถานีของตนเองตามกฎหมาย ต้องเช่าต่อจากหน่วยงานรัฐ

สำหรับภาวะการแข่งขันด้านอุตสาหกรรมวิทยุฯ ในกรุงเทพฯ มีภาวะการแข่งขันค่อนข้างรุนแรง
ทำให้บางสถานีต้องเปลี่ยนแปลงกลยุทธ์การตลาด เช่น จัดทัวร์ไปต่างประเทศ
การเหมาช่วงเวลาทั้งสถานีให้สินค้ารายใหญ่ เป็นต้น ปัจจุบัน บมจ.อสมท
ได้เปลี่ยนนโยบายมาบริหารคลื่นเองมากขึ้น จากเดิมที่ให้เช่าเวลา ทำให้มีรายได้เพิ่มมากขึ้น
และสามารถบริหารจัดการรูปแบบของสถานีให้เกิดความคล่องตัวมีประสิทธิภาพมากขึ้น

ข. สถานีวิทยุ อสมท ส่วนภูมิภาค

  ภาวะการแข่งขันของสถานีวิทยุฯ ในส่วนภูมิภาคมีความรุนแรงใกล้เคียงกับสถานีวิทยุในส่วนกลาง
  ทั้งนี้ เนื่องจากในแต่ละจังหวัดมีจำนวนสถานีวิทยุฯ ที่ออกอากาศเป็นจำนวนมาก และมีสื่ออื่น ๆ
  ที่ก่อให้เกิดการแข่งขันสูง คือ วิทยุฯ ชุมชน และเคเบิลท้องถิ่น
  รวมทั้งการแข่งขันจากคลื่นของสถานีวิทยุฯ ในจังหวัดข้างเคียงด้วย
  การดำเนินการบริหารงานของสถานีวิทยุฯ
  ในส่วนภูมิภาคส่วนใหญ่มักจะมีการแบ่งซอยเวลาให้มีการจัดรายการโดยผู้จัดรายย่อยเป็นจำนวนมาก

2.3 กลยุทธ์ทางการตลาดของธุรกิจสถานีวิทยุ


การพัฒนาผลิตภัณฑ์ด้วยการใช้ประโยชน์จากความได้เปรียบทางด้านเครือข่ายในการสร้างรายได้เพิ่ม


การปรับโครงสร้างรายการของสถานีวิทยุโดยการมุ่งเน้นให้น้ำหนักกับการนำเสนอรายการที่บริษัทผลิตเองเป็นหลักในรูปแบบ
Format Station ทั้งสถานีวิทยุส่วนกลาง และส่วนภูมิภาค

 การทำการตลาดแบบเชื่อมโยงการขาย (Cross Selling)
ในการขายเวลาโฆษณาของสถานีวิทยุ อสมท ส่วนกลาง

 การดำเนินนโยบายการตลาดเชิงรุกด้วยการมุ่งทำการตลาดที่ตอบสนองต่อความต้องการของลูกค้า

 การจัดทำ Package พิเศษ ในลักษณะ Location Network เชื่อมกลยุทธ์การค้าเฉพาะภูมิภาค

2.4 การจัดหาผลิตภัณฑ์หรือบริการ

(1) การจัดหารายการของสถานีวิทยุ อสมท ส่วนกลาง

การกระจายเสียงของสถานีวิทยุฯ อสมท ส่วนกลางในปัจจุบัน
บริษัทมีผู้ดำเนินรายการและบุคลากรที่เกี่ยวข้องในการจัดรายการรวมกันประมาณ 120 คน
ซึ่งประกอบด้วย นักจัดรายการวิทยุฯ ที่เป็นพนักงานของบริษัท พนักงานจากหน่วยงานอื่น ๆ
ของบริษัท และผู้ทรงคุณวุฒิหรือผู้เชี่ยวชาญที่มีชื่อเสียง
รวมทั้งนักจัดรายการที่มีความสามารถจากภายนอก และเนื่องจาก บมจ.อสมท
มีนโยบายผลิตและดำเนินการสถานีวิทยุฯ เองในสัดส่วนที่เพิ่มขึ้น โดยเมื่อเดือนตุลาคม 2547 FM
95.0 MHz ซึ่งร่วมผลิตรายการกับเอกชนคือ บริษัท ลูกทุ่ง เอฟ.เอ็ม จำกัด
ได้เลิกสัญญาก่อนกำหนด และ บมจ.อสมท จึงได้เข้าดำเนินการผลิตเองทั้งหมดตั้งแต่วันที่ 1 ตุลาคม
2547 ส่วน FM 97.5 MHz ซึ่งสัญญาร่วมผลิตรายการสิ้นสุดในวันที่ 31 ธันวาคม 2547
แต่ผู้ร่วมผลิตรายการ 1 ราย ได้เลิกสัญญาไปก่อนเมื่อวันที่ 16 ธันวาคม 2547 บมจ.อสมท
จึงได้เข้าดำเนินการผลิตรายการเองทั้งหมดในปี 2548
และภายหลังจากที่ได้ปรับเปลี่ยนรูปแบบของสถานีวิทยุฯ อสมท ภายใต้แนวคิด Modern Radio
เมื่อปี 2548 บมจ.อสมท
จึงได้ดำเนินการจัดหารายการและผลิตรายการเองทั้งหมดสำหรับสำหรับสถานีวิทยุฯ
ในกรุงเทพมหานคร

(2) การจัดหารายการของสถานีวิทยุ อสมท ส่วนภูมิภาค

ในปัจจุบัน สถานีวิทยุ อสมท ส่วนภูมิภาค ทั้ง 53 สถานี มีการดำเนินงานใน 2 รูปแบบ ดังนี้

รูปแบบที่ 1 ประกอบการเองทั้งการผลิตรายการและการตลาด ซึ่งมีจำนวน 6 สถานี

และจะนำกลับมาดำเนินการเอง อีกจำนวน 8 สถานี ในปี 2550

รูปแบบที่ 2 ประกอบการเองในสัดส่วนร้อยละ 70 และร่วมผลิตรายการ ในสัดส่วนร้อยละ 30
ซึ่งมีจำนวน 47 สถานี

3. สำนักข่าวไทย

สำนักข่าวไทย จัดตั้งขึ้นในปี 2520 เป็นสำนักข่าวแห่งแรกของประเทศไทย และถือเป็นสำนักข่าว
ระดับชาติ มีหน้าที่รับผิดชอบหลักในการผลิต รวบรวม จัดเก็บ วิเคราะห์ และรายงานข่าว
เพื่อนำเสนอออกอากาศทั้งทางวิทยุและโทรทัศน์ และผ่านทางสื่ออิเล็กทรอนิคส์และสื่ออื่น ๆ เช่น
สื่ออินเตอร์เน็ต สื่อระบบคอมพิวเตอร์ออนไลน์ (Computer Online) โทรศัพท์เคลื่อนที่ เป็นต้น
ตลอดจนเพื่อใช้สำหรับแลกเปลี่ยนข้อมูลข่าวกับพันธมิตรต่างประเทศ
และเป็นหนึ่งในศูนย์กลางในการแลกเปลี่ยนและนำเสนอข่าวของประเทศไทยไปสู่นานาประเทศทั่วโลก
สำนักข่าวไทย ยังมีศูนย์ข่าวกระจายอยู่ในส่วนภูมิภาคอีก 4 แห่ง คือ ศูนย์ข่าวเชียงใหม่
ศูนย์ข่าวขอนแก่น ศูนย์ข่าวหาดใหญ่ และศูนย์ข่าวระยอง

3.1 ลักษณะผลิตภัณฑ์หรือบริการ

  (1) รูปแบบของการให้บริการข่าวในสื่อต่าง ๆ

  ก. สื่อโทรทัศน์

(1) รายการประเภทรายงานข่าว ที่ผลิตโดยสำนักข่าวไทยที่ออกอากาศเป็นรายการสดทั้งหมด
ได้แก่ ข่าวก้าววันใหม่ ข่าวเที่ยง ข่าว 17.30 น. ข่าวภาคค่ำ ข่าวต้นชั่วโมง ข่าวทันสถานการณ์
สรุปข่าวเด่นรอบสัปดาห์ แถบอักษรข่าว

(2) รายการประเภทอื่นนอกเหนือจากรายการประเภทรายงานข่าวที่ผลิตโดยสำนักข่าวไทย เช่น
รายงานเศรษฐกิจ การวิเคราะห์ข่าว การวิเคราะห์หุ้น การวิเคราะห์สถานการณ์โลก เป็นต้น
เพื่อนำออกอากาศทางสถานีโทรทัศน์ด้วย ได้แก่ รายการสถานีหุ้น (ภาษาเศรษฐกิจ เปิดประตูหุ้น
สดจากห้องค้า ก้าวทันตลาดหุ้น ก๊วนเศรษฐกิจ วิพากษ์หุ้น คอหุ้น) ไนน์เอ็นเตอร์เทน ทีวีแมกกาซีน
โมเดิร์นบีซ ข่าวดีประเทศไทย เวลาโลก และ E-Life E-Business

  ข. สื่อวิทยุ

(1) ผลิตข่าวให้สถานีวิทยุ อสมท เครือข่ายทั่วประเทศ

(2) บริหารและผลิตรายการหลักให้แก่คลื่นวิทยุ FM 100.5 MHz

(3) จัดหาและผลิตข่าวให้กับรายการที่ออกอากาศในลักษณะ “ซูเปอร์สเตชั่น (Super Station)”

(4) จัดหาและผลิตข่าวภาคภาษาอังกฤษให้กับสถานีวิทยุ FM 107.0 MHz (คลื่นเมโทรโปลิส) หรือ
MET 107

ค. สื่ออิเล็กทรอนิคส์และสื่ออื่น ๆ เช่น สื่ออินเตอร์เน็ต สื่อระบบคอมพิวเตอร์ออนไลน์ (Computer
Online) โทรศัพท์เคลื่อนที่ เป็นต้น

  3.2 การจัดหาผลิตภัณฑ์หรือบริการ

  (1) การจัดหาผลิตภัณฑ์หรือบริการของสำนักข่าวไทย

บริษัทมีนโยบายให้สำนักข่าวไทยนำเสนอข่าวในประเทศและข่าวต่างประเทศในสัดส่วนที่เท่า ๆ กัน
ทั้งนี้ ข่าวในประเทศที่นำเสนอนั้น บริษัทจะมีการจัดหามาใน 2 รูปแบบหลัก คือ
รายการข่าวที่สำนักข่าวไทยเป็นผู้ผลิตหรือจัดหาเอง กับรายการข่าวที่จัดหา รายงาน
หรือเขียนโดยผู้สื่อข่าวอิสระ (Stringer)
ซึ่งสำนักข่าวไทยมีสัดส่วนของการจัดหาข่าวในประเทศจากรูปแบบแรกต่อรูปแบบที่สองนี้เท่ากับประมาณร้อยละ
80 ต่อร้อยละ 20
ในขณะที่การจัดหาข่าวต่างประเทศโดยทั่วไปมีที่มาจากแหล่งข่าวในต่างประเทศเป็นหลัก
แต่ในกรณีที่มีเหตุการณ์สำคัญ ๆ ซึ่งอยู่ในความสนใจของประชาชนเป็นพิเศษแล้ว
ทางสำนักข่าวไทยจะจัดส่งผู้สื่อข่าวของสำนักข่าวไทยไปทำข่าวนั้น ๆ เอง

(2) ความร่วมมือในด้านต่าง ๆ ระหว่างสำนักข่าวไทยกับพันธมิตรสื่อต่างประเทศ

สำนักข่าวไทย ตระหนักถึงความสำคัญของการเปลี่ยนแปลงจากกระแสโลกาภิวัตน์
และความก้าวหน้าทางเทคโนโลยีการสื่อสาร
จึงได้กระชับความสัมพันธ์และขยายความร่วมมือกับสำนักข่าวและสื่อต่างประเทศสำคัญ ๆ
ของโลกเป็นจำนวนมาก ดังนี้ สถานีโทรทัศน์ ได้แก่ CNN (U.S.A), CCTV(China), NHK
(Japan), TV5 (France), DW (Germany), RAI (ITALY), SARFT (China), VNA
(Vietnam) สถานีวิทยุ ได้แก่ ABC (Australia), BBC (U.K.), VOA (U.S.A.), CNN
Radio (U.S.A.) กลุ่มองค์กรความร่วมมือ ได้แก่ สำนักข่าวแห่งเอเชียและแปซิฟิก (OANA)
ซึ่งมีสมาชิก 37 สำนักข่าวจาก 30 ประเทศ และเครือข่ายแลกเปลี่ยนข่าวโทรทัศน์ในเอเชียแปซิฟิก
(Asia vision) ซึ่งมีสมาชิกเป็นสถานีโทรทัศน์ใน 16 ประเทศ และเป็นพันธมิตรของ EBU
(European Broadcasting Union)

ธุรกิจตามสัญญาร่วมดำเนินกิจการ

1 กิจการสถานีโทรทัศน์ไทยทีวีสีช่อง 3 อสมท

บริษัทได้ร่วมดำเนินกิจการส่งโทรทัศน์สีกับบริษัท บางกอกเอ็นเตอร์เทนเม้นต์ จำกัด (“บีอีซี”)
โดยส่งสัญญาณออกอากาศ (Broadcasting) ให้บริการประชาชนควบคู่ไปกับสถานีโทรทัศน์
Modernine ทั้งส่วนกลางและส่วนภูมิภาค
ผู้ชมสามารถรับชมรายการได้โดยไม่ต้องมีการชำระค่าบริการ (Free TV)
สำหรับสัญญาร่วมดำเนินกิจการที่ บมจ. อสมท ทำกับ บีอีซี นั้นมีจำนวนทั้งสิ้น 4 ฉบับ
โดยเป็นสัญญาประเภทสร้าง โอนกรรมสิทธิ์ และดำเนินงาน (Build-Transfer-Operate หรือ
BTO) กล่าวคือ บีอีซี ต้องรับผิดชอบในการจัดสร้างสถานีทวนสัญญาณโทรทัศน์สีทั้งในส่วนกลาง
(กรุงเทพมหานครและปริมณฑล) และส่วนภูมิภาค รวมทั้งสิ้นจำนวน 31 สถานี
(ไม่รวมสถานีในส่วนกลางที่บริษัทได้รับโอนมาพร้อมกับการรับโอนกิจการของบริษัท ไทยโทรทัศน์
จำกัด) โดย บีอีซี จะได้รับสิทธิให้เป็นผู้ดำเนินการบริหารสถานีโทรทัศน์ไทยทีวีสีช่อง 3 อสมท ทั้งนี้
ตามสัญญาร่วมดำเนินกิจการส่งโทรทัศน์สี กำหนดให้สิทธิในการบริหารสถานีโทรทัศน์แก่ บีอีซี
เป็นระยะเวลา 40 ปี โดยจะครบกำหนดสัญญาในวันที่ 25 มีนาคม 2563 โดยค่าตอบแทนที่ บีอีซี
ต้องจ่ายชำระให้แก่ บมจ. อสมท ตลอดอายุสัญญารวมกันเป็นเงินประมาณ 3,356 ล้านบาท

  2 กิจการโทรทัศน์ระบบบอกรับเป็นสมาชิก

บริษัทจัดเป็นหน่วยงานแรกที่เริ่มให้บริการโทรทัศน์ระบบบอกรับเป็นสมาชิก โดยเริ่มต้นให้บริการในปี
2532 ส่งสัญญาณภาพและเสียง (Video & Audio) ด้วยระบบ MMDS (Multi - channel
Multipoint Distribution System) ไปยังผู้ชมที่เป็นสมาชิกเท่านั้น
และจะต้องเสียค่าบริการในการรับชมรายการ และติดตั้งอุปกรณ์การรับเพิ่มเติม
ต่อมาภายหลังเทคโนโลยีในการให้บริการได้พัฒนามากขึ้น
จึงมีผู้ประกอบการเอกชนหลายรายเข้ามาร่วมดำเนินกิจการ ดังนี้

(1) บริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) (United Broadcasting
Corporation Public Company Limited หรือ “ยูบีซี”)

ยูบีซี เกิดจากการรวมกิจการโทรทัศน์ระบบบอกรับเป็นสมาชิกที่เป็นคู่แข่งรายสำคัญ 2 ราย เมื่อปี
2541 คือ บริษัท อินเตอร์เนชั่นแนล บรอดคาสติ้ง คอร์ปอร์เรชั่น จำกัด (มหาชน) หรือ “ไอบีซี”
ซึ่งเป็นกิจการโทรทัศน์ระบบบอกรับเป็นสมาชิกระบบดาวเทียมรายแรกของ อสมท และ บริษัท ยูทีวี
เคเบิ้ล เน็ตเวอร์ค จำกัด (มหาชน) หรือ “ยูทีวี”
ซึ่งเป็นกิจการโทรทัศน์ระบบบอกรับเป็นสมาชิกระบบเคเบิ้ล โดยไอบีซี เข้าถือหุ้นในยูทีวี
ในสัดส่วนร้อยละ 98.62 ในขณะที่ผู้ถือหุ้นรายใหญ่ของ ยูทีวี คือ กลุ่มบริษัทเทเลคอมโฮลดิ้ง จำกัด
เข้าถือหุ้นในไอบีซี ในสัดส่วนร้อยละ 49.50 จากนั้นจึงได้มีการเปลี่ยนชื่อเป็น บริษัท ยูไนเต็ด
บรอดคาสติ้ง คอร์ปอเรชั่น จำกัด (มหาชน) หรือ “ยูบีซี”
โดยให้บริการถ่ายทอดโทรทัศน์สู่สมาชิกด้วยการใช้ดาวเทียมในระบบดิจิตอล
ตามสัญญาร่วมดำเนินกิจการที่ทำกับ บมจ. อสมท ซึ่งสัญญาดังกล่าวมีกำหนดระยะเวลา 20 ปี
และจะครบกำหนดสัญญาในวันที่ 30 กันยายน 2557 โดย ยูบีซี
ตกลงจ่ายค่าตอบแทนในการเข้าร่วมดำเนินกิจการให้แก่ บมจ. อสมท เป็นเงินร้อยละ 6.5
ของรายได้ทั้งหมดแต่ละปี ก่อนหักค่าใช้จ่ายใด ๆ แต่ทั้งนี้ต้องไม่น้อยกว่าค่าตอบแทนขั้นต่ำในแต่ละปี
ซึ่งรวมกันตลอดอายุสัญญาไม่น้อยกว่า 420,440,000 บาท

(2) บริษัท ยูบีซี เคเบิ้ล เน็ตเวอร์ค จำกัด (มหาชน) (UBC Cable Network Public
Company Limited หรือ “ยูบีซี เคเบิ้ล”)

ยูบีซีเคเบิ้ล เดิมมีชื่อว่า บริษัท ไทยเคเบิ้ลวิชั่น จำกัด (มหาชน) ซึ่งต่อมาได้เปลี่ยนชื่อเป็นบริษัท
ยูนิเวอร์แซล เคเบิ้ล ทีวี เน็ตเวอร์ค จำกัด (มหาชน) และได้เปลี่ยนชื่อเป็น บริษัท ยูทีวี เคเบิ้ล
เน็ตเวอร์ค จำกัด (มหาชน) ก่อนที่จะมีการเปลี่ยนชื่อเป็นบริษัท ยูบีซี เคเบิ้ล เน็ตเวอร์ค จำกัด
(มหาชน) หรือ “ยูบีซีเคเบิ้ล” ในที่สุด ซึ่ง ยูบีซีเคเบิ้ล
เป็นอีกบริษัทหนึ่งที่ให้บริการโทรทัศน์ระบบบอกรับเป็นสมาชิก โ
ดยให้บริการถ่ายทอดโทรทัศน์สู่สมาชิกทางสายเคเบิ้ล ตามสัญญาร่วมดำเนินกิจการที่ทำกับ บมจ.
อสมท ซึ่งสัญญาดังกล่าวมีกำหนดระยะเวลา 25 ปี และจะครบกำหนดสัญญาในวันที่ 31 ธันวาคม
2562 โดย ยูบีซีเคเบิ้ล ตกลงจ่ายค่าตอบแทนในการเข้าร่วมดำเนินกิจการให้แก่ บมจ. อสมท
เป็นเงินร้อยละ 6.5 ของรายได้ทั้งหมดแต่ละปี ก่อนหักค่าใช้จ่ายใด ๆ แต่ทั้งนี้
ต้องไม่น้อยกว่าค่าตอบแทนขั้นต่ำในแต่ละปีซึ่งรวมกันตลอดอายุสัญญาไม่น้อยกว่า 575,000,000 บาท